39. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Ζ1β/οικ. 23311 της 23 Απρ. /19  Μαΐου 1975 (ΦΕΚ Β΄ 505) Περί αναστολής εκπληρώσεως υπηρεσίας υπαίθρου υποχρέων ιατρών. Έχοντες υπ’ όψει: α)Το Ν.Δ. 67/68. β)Το Ν.Δ. 127/74, άρθρ. 5. γ)Την υπ’ αριθ. Ζ1β/οικ. 6101/30.1.1975 υπουργικήν απόφασιν. δ)Τας ανάγκας της υπηρεσίας, αποφασίζομεν: Συμπληρούντες την υπ’ αριθ. Ζ1β/οικ. 6101/ 30.1.1975 ημετέραν, εγκρίνομεν εις τους προτιθεμένους ν’ αποκτήσουν την ειδικότητα της Πυρηνικής Ιατρικής εν τη ημεδαπή ή αλλοδαπή ιατρούς, όπως τυγχάνουν αναστολής εκπληρώσεως της δια του σχετικού (α) απορρεούσης υποχρεώσεως υπηρεσίας υπαίθρου, άμα τη λήξει της ασκήσεώς των εις την ειδικότητα ταύτην.

[Source: greek_legal_code_raptarchis | Tokens: 654]